section_heading: Vojna karijera
paragraph_text: Georg Fuchs rođen je 17. prosinca 1856. u Danzigu. U prusku vojsku stupio je 1877. godine. Od 1885. pohađa Prusku vojnu akademiju, nakon čega služi kao časnik u Glavnom stožeru u Berlinu. U listopadu 1898. postaje predavač na vojnoj akademiji, nakon čega od siječnja 1904. ponovno služi kao stožerni časnik i to u stožeru VII. korpusa, te nakon toga u Glavnom stožeru. Čin pukovnika dostigao je 1907. godine, general bojnikom je postao 1911. godine, dok je 1914. godine promaknut u čin general poručnika kada je postao i zapovjednikom 16. pješačke divizije smještene u Trieru na čijem čelu dočekuje i početak Prvog svjetskog rata.